ddrg/super_eurlex huggingface dataset:
(11)

Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (3) fastsættes der fælles regler for, hvordan medlemsstaternes myndigheder skal sende oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen stiller til rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende meddelelser. Derudover opstiller forordningen nogle fælles principper for informationssystemerne for at garantere dokumenternes ægthed, integritet og læsbarhed over tid. Den indeholder også bestemmelser for beskyttelse af personoplysninger.
(1)

I henhold til artikel 67, stk. 3, i Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (2) udgøres Det Europæiske Lægemiddelagenturs (i det følgende benævnt »agenturet«) indtægter af et bidrag fra Unionen og de gebyrer, virksomhederne betaler til agenturet. I forordning (EF) nr. 297/95 fastlægges kategorierne for sådanne gebyrer og deres størrelse.
(4)

For at skabe konsekvens bør vildtlevende vildt flyttes fra kategorien »Andre husdyr« til »Andre animalske produkter af landdyr«, og spiselige blomster fra kategorien »Andet« til en kategori, der udgør et eksempel på en afgrøde.
(57)

Det blev endvidere konstateret, at den metode, som CeDo anbefalede, ville føre til ulige behandling af beregningen af dennes margen og af margenen for de andre eksporterende producenter, der sælger til ikke forretningsmæssigt forbundne importører, i stikprøven. Metoden for de andre eksporterende producenter i stikprøven blev baseret på cif-eksportspriser, som følgelig udelukker salgs-, administrations- og andre generalomkostninger inden for Unionen og fortjenesten ved videresalg inden for Unionen efter toldklarering. Kommissionen er af den opfattelse, at fastlæggelse af den relevante importpris til underbuds- og målprisunderbudsberegninger ikke bør påvirkes af, om eksporten foregår til forretningsmæssigt forbundne eller ikke forretningsmæssigt forbundne aktører i Unionen. Den metode, som Kommissionen fulgte, sikrer, at begge omstændigheder undergår lige behandling. Endelig, som allerede nævnt i betragtning 53 ovenfor, ville den metode, som CeDo anmodede om, især i denne virksomheds tilfælde, forveksle og sløre de to særlige kvaliteter, under hvilke CeDo fungerer som leverandør af folie af aluminium til EU-markedet. CeDo forsyner EU-markedet primært som producent med beliggenhed i Unionen og dernæst som forhandler af folie af aluminium importeret fra Kina. Formålet med skademargenberegningerne er ikke at måle, i hvor stort omfang salget af CeDo UK som importerende EU-producent forvolder skade for EU-producenterne, men snarere om eksporten fra CeDo Shanghai har en sådan effekt ved hjælp af underbud og målprisunderbud i forhold til EU-producenternes priser. Med henblik herpå er den relevante pris, der skal tages i betragtning, den pris, til hvilken den pågældende vare sælges til Unionen, og ikke den pris, til hvilken de importerede materialer videresælges af importerende EU-producenter. Dette er i overensstemmelse med den tilgang, der er anvendt til at beregne den skadesmargen, der kan tilskrives den import, som indenlandske EU-producenter har foretaget.
(1)

Ved forordning (EF) nr. 882/2004 er der fastsat generelle regler for offentlig kontrol med, om bestemmelserne overholdes korrekt, navnlig med henblik på at forebygge eller fjerne risici for mennesker og dyr eller nedbringe dem til et acceptabelt niveau enten direkte eller via miljøet.
(7)

EFSA overvejer i sin udtalelse forskellige muligheder for mikrobiologiske kriterier for patogen E. coli for frø: før starten af produktionsprocessen, under spiringen og i det endelige produkt. I den forbindelse slår EFSA fast, at påvisning og afbødning af et forureningsproblem tidligere i spireproduktionskæden kan have fordele, da dette hindrer forureningen i at øges i hele spiringsprocessen. EFSA erkender også, at analyser af frø alene ikke muliggør påvisning af forurening, som måtte indtræffe på et senere tidspunkt i produktionsprocessen. EFSA konkluderer derfor, at mikrobiologiske kriterier kunne være nyttige under spiringsprocessen og/eller for det endelige produkt. EFSA bemærker, når den overvejer et mikrobiologisk kriterium for de endelige spirer, at den tid, der er behov for i forbindelse med påvisningsmetoderne for patogene bakterier kombineret med den korte holdbarhedsperiode, ikke nødvendigvis muliggør tilbagetrækning af produktet i tilfælde af manglende overholdelse. EFSA er af den opfattelse, at det i øjeblikket ikke er muligt at evaluere, i hvilket omfang specifikke mikrobiologiske kriterier for frø og spirer udgør en beskyttelse af folkesundheden. Dette fremhæver behovet for dataindsamling for at foretage kvantitativ risikovurdering. Derfor bør dette kriterium tages op til revision under hensyntagen til videnskabelige, teknologiske og metodologiske fremskridt, nye patogene mikroorganismer i fødevarer og oplysninger fra risikovurderinger.
Abdolsamad Khoramabadi er leder af den såkaldte kommission til opsporing af tilfælde af ulovligt indhold, der er en statslig organisation, som beskæftiger sig med onlinecensur og it-kriminalitet. Under hans ledelse har kommissionen inddelt it-kriminalitet i en række upræcise kategorier, der gør det strafbart at udarbejde og offentliggøre indhold, der af regimet anses for upassende. Han er ansvarlig for bekæmpelse og blokering af en lang række oppositionelle websteder, elektroniske aviser, blogs, websteder for menneskerettighedsorganisationer samt Google og Gmail siden september 2012. Han har sammen med kommissionen aktivt medvirket til, at bloggeren Sattar Beheshti døde i fængslet i november 2012.

Den kommission, han leder, er derfor direkte ansvarlig for systematiske krænkelser af menneskerettighederne, navnlig ved at forbyde og filtrere websteder for offentligheden i almindelighed og ved lejlighedsvis fuldstændigt at blokere for internettet.
(3)

Den særlige støtte, der er fastlagt i nævnte forordnings artikel 68, stk. 1, forekommer at være et velegnet redskab til at håndtere en sådan situation, idet støtten ydes til bedrifter, hvis eksistens er truet. For at kunne håndtere den forværrede situation, som landbrugere i mælke-, oksekøds-, fåre- og gedesektoren befinder sig i, og for at undgå alvorlige praktiske og specifikke problemer i forbindelse med omstilling til andre landbrugsaktiviteter eller overdragelse af bedrifter, bør medlemsstaterne have mulighed for inden for en ny frist at ændre de beslutninger, der er truffet for 2013.
(6)

Autoriteten inddrog tillægget til udkastet til vurderingsrapport og vedtog sine konklusioner om fluazifop-P den 18. oktober 2012 (4), for så vidt angår dets ubegrænsede anvendelse som herbicid. Den formidlede konklusionen til ansøgeren, medlemsstaterne og Kommissionen og gjorde den tilgængelig for offentligheden. Udkastet til vurderingsrapport, tillægget hertil og autoritetens konklusion blev behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 1. februar 2013 med Kommissionens reviderede vurderingsrapport om fluazifop-P. Ansøgeren fik mulighed for at fremsætte bemærkninger til den reviderede vurderingsrapport.
(4)

I artikel 4, første afsnit, litra d), i forordning (EF) nr. 555/2008 bestemmes det, at der kan ydes støtte til salgsfremstød på tredjelandsmarkeder for de vine, der er omhandlet i artikel 103p, stk. 2, i forordning (EF) nr. 1234/2007, forudsat at støtten til salgsfremstød og oplysningsforanstaltninger ydes i højst tre år til en given modtager i et givent tredjeland, hvilket om nødvendigt kan fornys én gang for en periode på højst to år. Denne bestemmelse er blevet anvendt til den første forelæggelse af støtteprogrammet, og der bør fastsættes en lignende regel for forelæggelsen af det nye støtteprogram; det er dog vigtigt at tilskynde til åbningen af nye markeder i tredjelande, herunder ved at give fortrinsstilling til de modtagere, der ikke tidligere har modtaget støtte, eller dem, der fokuserer på et nyt tredjeland, som de ikke tidligere har modtaget støtte til i forbindelse med denne ordning.
DA Den Europæiske Unions Tidende L 67/19

KOMMISSIONENS GENNEMFØRELSESFORORDNING (EU) Nr. 204/2013

af 8. marts 2013

om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 4. til den 5. marts 2013 som led i toldkontingentet for Tunesien og om suspension af udstedelsen af importlicenser for marts 2013

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) Ved artikel 3, stk. 1 og 2, i protokol nr. 1 (3) til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (4) åbnes der et toldfrit toldkontingent for import af ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til EU, inden for en mængde, der fastsættes hvert år.

(2) I artikel 2, stk. 2, i Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (5), fastsættes der månedlige kvantitative begrænsninger for udstedelsen af importlicenser.

(3) I henhold til artikel 3, stk. 1, i forordning (EF) nr. 1918/2006 er der til myndighederne blevet indsendt ansøgninger om udstedelse af importlicens for en samlet mængde, der overstiger den maksimumsmængde, der er fastsat for marts måned, jf. forordningens artikel 2, stk. 2.

(4) Derfor bør Kommissionen fastsætte en tildelingskoefficient, så der kan udstedes importlicenser i forhold til den disponible mængde.

(5) Da maksimumsmængden for marts måned er nået, kan der ikke udstedes nogen importlicenser for denne måned —

VEDTAGET DENNE FORORDNING:

Artikel 1

De importlicensansøgninger, der blevet indsendt den 4. og den 5. marts 2013 i henhold til artikel 3, stk. 1, i forordning (EF) nr. 1918/2006, multipliceres med en tildelingskoefficient på 15,761228 %.

Udstedelsen af importlicenser for de mængder, der er ansøgt om fra den 11. marts 2013, suspenderes for marts måned 2013.

Artikel 2

Denne forordning træder i kraft den 9. marts 2013.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. marts 2013. På Kommissionens vegne For formanden José Manuel SILVA RODRÍGUEZ Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EFT L 97 af 30.3.1998, s. 57.

(4) EFT L 97 af 30.3.1998, s. 2.

(5) EUT L 365 af 21.12.2006, s. 84.
(1)

Ved Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (2) er der fastsat hygiejnebetingelser for importen af levende dyr og fersk kød deraf. I henhold til forordning (EU) nr. 206/2010 må sendinger af fersk kød til konsum kun importeres, hvis de kommer fra et tredjeland, tredjelandsområde eller dele heraf, der er opført i del 1 i bilag II til nævnte forordning, og de relevante krav er opfyldt.
(2)

Gennemførelsesforordning (EU) nr. 80/2012 bør ændres, for at der på listen kan opføres to stoffer, for hvilke der for øjeblikket ikke på Unionens toldområde findes tilsvarende produktion.
(5)

De ingredienser, der anvendes til fremstilling af modermælkserstatninger og tilskudsblandinger til spædbørn og småbørn skal overholde en langt strengere mikrobiologisk standard end almindelige fødevarer, navnlig hvad angår enterobakterier og Cronobacter sakazakii. For at nå dette mål underkastes ingredienser såsom vitamin D-præparater en varmebehandling. En sådan behandling kræver tilstedeværelsen af en antioxidant, som er vandopløselig og har en neutral pH-værdi. Natriumascorbat (E 301) blev identificeret og viste sig at være en passende antioxidant til at imødekomme dette teknologiske behov.
(7)

Agenturet kan forlange dokumentation for, at betingelserne for gebyr- eller afgiftsnedsættelse eller gebyrfritagelse er opfyldt. For at give mulighed for at kontrollere, at disse betingelser er opfyldt, er det nødvendigt at kræve, at sådanne beviser fremlægges på et af EU's officielle sprog eller, hvis de kun forefindes på et andet sprog, i en bekræftet oversættelse til et af EU's officielle sprog.
(3)

For at gøre det muligt gradvist at indføre en ordning for screening for flydende eksplosive stoffer er der i bilaget til Kommissionens forordning (EU) nr. 297/2010 af 9. april 2010 om ændring af forordning (EF) nr. 272/2009 om supplering af de fælles grundlæggende normer for civil luftfartssikkerhed (3) fastsat to frister, nemlig: den 29. april 2011, når det gælder screening af væsker, spray og geléer (LAG's), som er købt i en tredjelandslufthavn eller om bord på et ikke-EU-luftfartsselskabs fly, og den 29. april 2013, når det gælder screening af alle væsker, spray og geléer.
2.

Med virkning fra den 31. januar 2014 ændres bilaget til forordning (EU) nr. 185/2010 som følger: a) I kapitel 4 affattes punkt 4.1.2.2 således: »4.1.2.2. Den kompetente enhed i alle lufthavne screener ved indgangen til et security-beskyttet område som et minimum LAGs, der er erhvervet i en lufthavn eller om bord på et luftfartøj, og som er forseglet i en STEB, hvori der befinder sig et tilfredsstillende og synligt bevis for, at de pågældende LAGs er købt i en lufthavns airside-område eller om bord på et luftfartøj, samt LAGs, der skal bruges undervejs på rejsen enten til medicinske formål eller som et nødvendigt led i en særlig diæt, herunder babymad. Inden screeningen fjernes de pågældende LAGs fra håndbagagen, og de screenes særskilt, medmindre det udstyr, der benyttes til screening af håndbagagen, også er i stand til at screene adskillige lukkede LAG-beholdere i bagagen. Når de pågældede LAGs er taget ud af bagagen, fremviser passageren: a) alle LAGs i individuelle beholdere på højst 100 milliliter eller tilsvarende i en gennemsigtig, genlukkelig plasticpose, som højst rummer 1 liter, idet der skal være god plads til indholdet i posen, som skal være fuldstændig lukket, og b) alle andre LAGs, herunder STEBs, der indeholder LAGs. De kompetente myndigheder, luftfartsselskaberne og lufthavnene sørger for fyldestgørende informationer til passagererne om screeningen af LAGs på deres område.« b) I kapitel 4 affattes punkt 4.1.3 således: »4.1.3. Screening af væsker, spray og geléer (LAGs) 4.1.3.1. LAGs, der medbringes af passagerer, kan undtages fra screening med LEDS-udstyr ved indgangen til et security-beskyttet område: a) hvis de pågældende LAGs er pakket i individuelle beholdere på højst 100 milliliter eller tilsvarende i en gennemsigtig, genlukkelig plasticpose, som højst rummer 1 liter, idet der skal være god plads til indholdet i posen, som skal være fuldstændig lukket, eller b) hvis den pågældende LAG ved købet på den pågældende lufthavns airside-område blev pakket i en STEB c) hvis den STEB-pakkede LAG har oprindelse i en anden EU-lufthavn eller et luftfartøj tilhørende et EU-luftfartsselskab og endnu engang forsegles i en STEB, før den bringes ud af lufthavnens security-beskyttede område d) hvis den pågældende LAG screenes med LEDS-udstyr i lufthavnens airside-område og forsegles i en STEB. De undtagelser, der er fastsat i litra c) og d), udløber den 31. december 2015. 4.1.3.2. De i punkt 4.1.3.1, litra b) og d), omhandlede STEB: a) skal tydeligt kunne identificeres som en STEB, der bruges i den pågældende lufthavn b) skal indeholde bevis for, at den pågældende LAG er købt eller genforseglet i den pågældende lufthavn inden for de seneste tre timer c) være omfattet af yderligere bestemmelser, der er fastsat i en særskilt kommissionsafgørelse. 4.1.3.3. Screeningen af LAGs er også omfattet af de yderligere bestemmelser, der er fastsat i en særskilt kommissionsafgørelse.« c) Tillæg 4-D udgår.
DA Den Europæiske Unions Tidende L 77/18

KOMMISSIONENS GENNEMFØRELSESFORORDNING (EU) Nr. 250/2013

af 19. marts 2013

om tildeling af importlicenser på grundlag af de ansøgninger, der er indgivet i løbet af de første syv dage af marts 2013 inden for rammerne af det toldkontingent for fjerkrækød, der er åbnet ved forordning (EF) nr. 1385/2007

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,

under henvisning til Kommissionens forordning (EF) nr. 1385/2007 af 26. november 2007 om gennemførelsesbestemmelser til Rådets forordning (EF) nr. 774/94 for så vidt angår åbning og forvaltning af visse EF-toldkontingenter for fjerkrækød (3), særlig artikel 5, stk. 6, og

ud fra følgende betragtninger:

De ansøgninger om importlicenser, der er indgivet i løbet af de første syv dage af marts 2013 for delperioden 1. april-30. juni 2013, overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om —

VEDTAGET DENNE FORORDNING:

Artikel 1

De ansøgninger om importlicenser, der er indgivet for delperioden 1. april-30. juni 2013, jf. forordning (EF) nr. 1385/2007, multipliceres med de tildelingskoefficienter, som er anført i bilaget.

Artikel 2

Denne forordning træder i kraft den 20. marts 2013.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. marts 2013. På Kommissionens vegne For formanden José Manuel SILVA RODRÍGUEZ Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EUT L 309 af 27.11.2007, s. 47.
(7)

Calciumsalte af orthophosphorsyre, herunder tricalciumphosphat, er mineralske stoffer, det er tilladt at anvende i modermælkserstatninger og tilskudsblandinger til spædbørn og småbørn i overensstemmelse med bilag III til direktiv 2006/141/EF. Tilladelsen til at anvende tricalciumphosphat (E 341 (iii)) som antiklumpningsmiddel i næringsstofpræparater til anvendelse i modermælkserstatninger og tilskudsblandinger til spædbørn og småbørn anses derfor ikke for at give anledning til sikkerhedsmæssige betænkeligheder, så længe den samlede mængde af calcium og phosphor holdes inden for grænserne for disse to mineraler og inden for det calcium-phosphor-forhold, der er fastsat i nævnte direktiv.
DA Den Europæiske Unions Tidende L 77/14

KOMMISSIONENS GENNEMFØRELSESFORORDNING (EU) Nr. 248/2013

af 19. marts 2013

om tildeling af importlicenser på grundlag af de ansøgninger, der er indgivet i løbet af de første syv dage af marts 2013 inden for rammerne af de toldkontingenter for fjerkrækød, der er åbnet ved forordning (EF) nr. 533/2007

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2,

under henvisning til Kommissionens forordning (EF) nr. 533/2007 af 14. maj 2007 om åbning og forvaltning af toldkontingenter for fjerkrækød (3), særlig artikel 5, stk. 6, og

ud fra følgende betragtninger:

(1) Ved forordning (EF) nr. 533/2007 er der åbnet toldkontingenter for import af fjerkrækød.

(2) De ansøgninger om importlicenser, der er indgivet i løbet af de første syv dage af marts 2013 for delperioden 1. april-30. juni 2013, overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om —

VEDTAGET DENNE FORORDNING:

Artikel 1

For de ansøgninger om importlicenser, der er indgivet for delperioden 1. april-30. juni 2013, jf. forordning (EF) nr. 533/2007, er der fastsat tildelingskoefficienter i bilaget til nærværende forordning.

Artikel 2

Denne forordning træder i kraft den 20. marts 2013.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. marts 2013. På Kommissionens vegne For formanden José Manuel SILVA RODRÍGUEZ Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EUT L 125 af 15.5.2007, s. 9.